**Správa**

**o výchovno-vzdelávacej činnosti, jej výsledkoch a podmienkach za školský rok 2021/2022**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Základné identifikačné údaje**

|  |  |
| --- | --- |
| **Názov školy** | Základná škola s materskou školou, Vagonárska ulica 1600/4, Poprad – Spišská Sobota |
|  |   |
| **Adresa školy** | Vagonárska ulica 1600/4, 058 01 Poprad – Spišská Sobota |
| **Telefón** | +421 052 7769088, 0910 890 470 |
| **E-mail** | skola@zsspsobota.sk |
| **www stránka** | zsspsobota.edupage.org |
| **Zriaďovateľ** | Mesto Poprad, Nábrežie Jána Pavla II. 2802/3, 058 42 Popradtel. kontakt: 052/7167111elektronická pošta: podatelna@msupoprad.sk |

**Vedúci zamestnanci školy**

|  |  |  |  |  |
| --- | --- | --- | --- | --- |
|  | **Priezvisko, meno** | **Telefón** | **Služ. mobil** | **e-mail** |
| **riaditeľ** | PaedDr. Adriana Oravcová | 0527769088 | 0910890470 | adriana.oravcova@zsspsobota.sk |
| **ZRŠ****2. stupeň** | Mgr. Martin Gajan | 0527769088 | 0911204110 | martin.gajan@zsspsobota.sk |
| **ZRŠ****1. stupeň** | Mgr. Daniela Stanová | 0527769088 | 0903617262 | daniela.stanova@zsspsobota.sk |
| **ZRŠ MŠ** | Mgr. Otília Šterbáková | 0527769536 | 0910890506 | otilia.sterbakova@zsspsobota.sk |
| **vedúca ŠJ** | Mgr. Ingrid Mlynarčíková | 0527769435 | 0910890516 | jedalensobota@azet.sk |
| **ZRŠ pre ekonomický úsek** | Ing. Edita Majerčáková | 0527769088 | 0911240115 | skola@zsspsobota.sk |

**Rada školy**

|  |  |
| --- | --- |
|  | **titul, priezvisko, meno** |
| **predseda** | Mgr. Tatiana Husárová/zástupca zriaďovateľa |
| **pedagogickí zamestnanci** | Mgr. Alena MihaľováMgr. Lívia Adamčíková |
| **ostatní zamestnanci** | Ing. Edita Majerčáková |
| **zástupcovia rodičov** | Ing. Silvia Bujňáková |
|  | Ing. Michal Humenský |
|  | JUDr. Rastislav Dindoš |
|  | Tomáš Holova |
| **zástupcovia zriaďovateľa** | PaedDr. Edita Pilárová |
|  | Juraj Bondra |
|  | Anna Schloserová |
|  | Mgr. Tatiana Husárová |

Rada školy v školskom roku 2021/2022 zasadala na svojom zasadnutí 06.10.2021 a 07.06.2022.

Uznesenie 06.10.2021

Rada školy po prerokovaní :

* + odporúčala správu o výchovno-vzdelávacej činnosti školy na schválenie zriaďovateľovi

Rada školy vzala na vedomie :

* + organizáciu školského roka 2021/2022; dĺžku vyučovacích hodín a prestávok, školský poriadok
	+ informácie o aktuálnom priebehu vyučovania v súvislosti s ochorením COVID-19
	+ koncepčný zámer rozvoja školy rozpracovaný na dva roky a zároveň jeho vyhodnotenie

Rada školy uložila :

* + riaditeľke školy doručiť správu o výchovno-vzdelávacej činnosti za školský rok 2020/2021 zriaďovateľovi s termínom do 30.10.2021

Uznesenie 07.06.2022

Rada školy vzala na vedomie :

* + rozpočet školy a školského zariadenia na rok 2022 a údaje o finančnom a hmotnom zabezpečení VVČ za rok 2021
	+ školský vzdelávací program školy a výchovný program školského zariadenia
	+ organizáciu školy v novom školskom roku 2022/2023, návrh na počty žiakov a počty tried v novom školskom roku

**Poradné orgány školy**

|  |  |  |  |
| --- | --- | --- | --- |
| **Názov MZ a PK** | **Vedúci** | **Zastúpenie predmetov** | **Dátum zasadnutia** |
| **MZ 1.-4. ročník** | Mgr. Mária Mudrončeková | všetky predmety 1.stupňa |  |
| **PK jazyk a komunikácia** | Mgr. Soňa Kubovová | SJL, HUV, VYV, ETV, NAV |  |
| **PK jazyk a komunikácia CJ** | Mgr. Ivana Olejníková/Mgr. Martina Remiašová PhD. | ANJ, NEJ, RUJ |  |
| **PK matematika a práca s informáciami, človek a svet práce** | Mgr. Peter Zbell | MAT, FYZ, INF, THD |  |
| **PK človek a príroda** | Mgr. Alena Mihaľová | BIO, GEO, CHEM, DEJ, OBN, |  |
| **PK zdravie a pohyb** | Mgr. Tomáš Potocký | TSV, SRL |  |

Ciele a úlohy, ktoré si stanovili metodické orgány na začiatku školského roka boli splnené v rámci možností, ktoré dovoľovala aktuálna situácia. Snahou metodických orgánov bolo zlepšiť úroveň prípravy žiakov na vyučovanie.

Obsah zasadnutí a prijaté uznesenia obsahujú zápisnice z jednotlivých zasadnutí. Na zasadnutí pedagogickej rady dňa 02.09.2022 riaditeľka školy poukázala na pozitíva a negatíva práce metodických orgánov.

Odbornosť vyučovania v školskom roku 2021/2022 bola 94,96%. Na nižšom celkovom percente sa podieľalo vyučovanie fyziky (38,5%), etickej výchovy (44%).

**Údaje o zamestnancoch školy**

|  |  |  |
| --- | --- | --- |
|  | **pedagogickí zamestnanci** |  **nepedagogickí zamestnanci** |
|  | fyzický stav prepočítaný | fyzický stav prepočítaný |
| **základná škola** |  34 33,48 |  9 9 |
| **materská škola** |  8 8  |  1 1 |
| **školský klub detí** |  3 3 |  0 0 |
| **školská jedáleň** |  0 0  |  9 8,6 |
| **celkový počet zamestnancov** |  45 44,48 |  19 18,6 |

**Ďalšie vzdelávanie**

Prebiehalo podľa plánu profesijného rozvoja. Vyučujúci využívali možnosti vzdelávania nielen samo štúdiom odbornej a pedagogickej literatúry, prostredníctvom internetu, ale aj prostredníctvom vzdelávacích inštitúcií dištančnou formou. V dôsledku prerušeného vyučovania z dôvodu COVID-19 a zmenou prezenčnej formy vzdelávania na dištančnú boli pedagogickí zamestnanci nútení prispôsobiť sa týmto podmienkam. Vyžadovalo si to ich ďalšie samo vzdelávanie v oblasti IKT s využívaním rôznych platforiem týkajúcich sa prechodu na dištančné vzdelávanie a zdokonaľovanie sa hlavne prostredníctvom aplikácie Microsoft Office 365. Prostredníctvom aplikácie TEAMS boli odučené online hodiny, čím môžeme konštatovať, že výučba na diaľku sa zefektívnila.

Pedagogickí zamestnanci absolvovali aktualizačné vzdelávanie podľa § 57 zákona č. 138/2019 Z. z. zákon o pedagogických zamestnancoch a odborných zamestnancoch a o zmene a doplnení niektorých zákonov. Názov programu vzdelávania „Aj v učiteľovi je líder“ má pomôcť pedagógom získať vedomosti o tom, ako byť efektívnejší. Procesy a nástroje, ktoré si na vzdelávaní osvojili im navyše majú umožniť návyky efektivity skutočne používať v každodennom živote. Cieľom vzdelávania bolo získať schopnosť efektívne viesť sám seba, naučiť sa zaujať a ovplyvňovať druhých, spolupracovať, rozvíjať chuť sa učiť a tiež s radosťou učiť, zlepšenie komunikačných schopností, zapojenie tímu do práce, vzájomná spolupráca a zodpovednosť. V zmysle § 79 ods. 3 vyššie uvedeného zákona bolo pedagogickým zamestnancom školy zabezpečené preventívne psychologické poradenstvo, ktoré sa vzhľadom na mimoriadnu situáciu v súvislosti s ochorením Covid-19 uskutočnilo online formou. Tréning bol zameraný na získanie informácií z problematiky psychickej záťaže zamestnanca v školstve, s cieľom vedieť praktizovať relaxačné aktivity pri zvládaní stresovej záťaže.

**Údaje o žiakoch školy**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník**  | **1.** | **2.** | **3.** | **4.** | **5.** | **6.** | **7.** | **8.** | **9.** | **spolu** |
| **počet tried** | 2 | 1 | 3 | 2 | 2 | 2 | 2 | 3 | 1 | **18** |
| **počet žiakov** | 40 | 30 | 59 | 55 | 48 | 55 | 42 | 57 | 28 | **414** |
| **z toho začlenení** | 1 | 1 | 3 | 2 | 1 | 7 | 8 | 7 | 2 | **32** |
| **počet dievčat** | 18 | 13 | 26 | 17 | 14 | 133 | 7 | 20 | 8 | **146** |
| **štúd. v****zahraničí** | 0 | 2 | 5 | 5 | 3 | 11 | 4 | 3 | 9 | **42** |

Školský klub detí mal v tomto školskom roku 4 oddelenia s počtom 120 detí. Z dôvodu prijatých opatrení v súvislosti s COVID-19 sme počty oddelení rozširovali podľa aktuálne platných opatrení.

V školskom roku 2021/22 bolo v škole 32 žiakov so zdravotným znevýhodnením. Škola využívala jednu z možných foriem školskej integrácie a to individuálnu integráciu žiaka v bežnej triede. Zabezpečovali sme podmienky na výchovu a vzdelávanie žiakov so ŠVVP tak, aby mali rovnocenný prístup k vzdelávaniu v triede spolu s ostatnými žiakmi triedy, školy. Začlenení žiaci v školskej integrácii sa vzdelávali podľa rámcového učebného plánu školy a IVVP s prihliadnutím na ich znevýhodnenie. Žiaci mali zaradené jednotlivé špecifické predmety v rámci vzdelávacej oblasti špeciálnopedagogická podpora vyučované špeciálnym pedagógom. Individuálny prístup bol uplatňovaný aj pri vzdelávaní žiakov zo sociálne znevýhodneného prostredia prostredníctvom inkluzívneho tímu, ktorý tvoril špeciálny pedagóg a asistenti učiteľa. Počas vyučovacích hodín boli žiakom nápomocné asistentky učiteľa, ktoré na základe ich zdravotného znevýhodnenia sa im individuálne venovali spolu s vyučujúcimi daných predmetov.

Všetkým začleneným žiakom boli vyhodnotené plnenia IVVP. Traja žiaci s mentálnym postihnutím postupovali podľa učebných osnov špeciálnej základnej školy. Títo žiaci si učivo osvojili s menšími nedostatkami. Ostatní žiaci boli s vývinovými poruchami učenia alebo narušenou komunikačnou schopnosťou, prípadne poruchami aktivity a pozornosti. Z vyhodnotení plnenia IVVP ostatných žiakov vyplýva, že žiaci si dané učivo osvojili, resp. osvojili s nedostatkami. Nedostatky žiakov vyučujúci jednotlivých predmetov popísali vo vyhodnoteniach plnenia IVVP a v spolupráci so školskou špeciálnou pedagogičkou spracovali aj odporúčania na odstránenie spomínaných nedostatkov. Vyučujúci jednotlivých predmetov vypracovali žiakom aj úpravy učebných osnov z jednotlivých predmetov. U začlenených žiakov, ktorí si učivo niektorých predmetov osvojili s výraznými nedostatkami resp. neosvojili, je dôvodom ich slabého prospievania až neprospievania ich častá absencia na vyučovaní a následné nedobratie si učiva, alebo nesystematická a nedostatočná domáca príprava na vyučovanie. Ich neúspech na vyučovaní teda nie je spôsobený len ich ich špeciálnymi výchovno-vzdelávacími potrebami, ale nerozvinutými učebno-motivačnými a vôľovými vlastnosťami. Z uvedeného vyplýva, že nie je potrebná zmena IVVP, jednotlivé IVVP sú nastavené správne a ostávajú v platnosti.

V priebehu školského roka prebiehali konzultácie školskej špeciálnej pedagogičky s CŠPPaP Poprad ohľadom ďalšieho vzdelávania niektorých žiakov v budúcom školskom roku a nastavení ich IVVP.

**Prospech žiakov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník**  | **1.** | **2.** | **3.** | **4.** | **5.** | **6.** | **7.** | **8.** | **9.** | **spolu** |
| **počet žiakov** | 40 | 30 | 59 | 55 | 48 | 55 | 42 | 57 | 28 | **414** |
| **prospeli** | 39 | 29 | 56 | 50 | 46 | 44 | 37 | 51 | 21 | **373** |
| **nepros-peli** | 1 | 0 | 0 | 0 | 0 | 1 | 1 | 3 | 0 | **6** |
| **nehodno-****tení** | 0 | 1 | 3 | 5 | 2 | 10 | 4 | 3 | 7 | **35** |

U niektorých žiakov z dôvodu prerušeného vyučovania a prechodu z prezenčnej formy na dištančnú, čo si vyžadovalo pripájanie sa na online hodiny sa prejavili značné problémy v prospechu v jednotlivých vyučovacích predmetoch. Učivo niektorých predmetov si neosvojili, resp. osvojili s výraznými nedostatkami. Dôvodom ich neprosievania, resp. slabého prospievania bola ich častá absencia na vyučovaní, na online hodinách a následné nedobratie si učiva, alebo nesystematická a nedostatočná domáca príprava na vyučovanie.

Niektorí žiaci z dôvodu izolácie v domácom prostredí alebo nariadenej karantény v súvislosti s ochorením COVID-19 využívali možnosť online pripojenia na vyučovacie hodiny so žiakmi svojej triedy, ktorí absolvovali prezenčné vzdelávanie.

**Správanie žiakov**

Nemôžeme vyjadriť spokojnosť so správaním niektorých žiakov školy. Drobné priestupky boli počas školského roka odstránené, vždy prekonzultované so zákonným zástupcom žiaka. Boli riešené podľa ustanovenia školského poriadku. Aj napriek neustálym upozorneniam zákonných zástupcov žiakov boli udelené výchovné opatrenia, v ojedinelých prípadoch bola znížená známka zo správania.

|  |  |  |  |
| --- | --- | --- | --- |
| **Výchovné opatrenia** | **I. stupeň** | **II. stupeň** | **spolu** |
|  | **II. polrok** | **II. polrok** | **II. polrok** |
| **pochvala riaditeľom školy** | 0 | 26 | 26 |
| **pochvala triednym učiteľom** | 48 | 26 | 74 |
| **pokarhanie riaditeľom školy** | 5 | 10 | 15 |
| **pokarhanie triednym učiteľom** | 5 | 9 | 14 |

**Znížené známky zo správania**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník**  | **1.** | **2.** | **3.** | **4.** | **5.** | **6.** | **7.** | **8.** | **9.** | **spolu** |
| **stupeň****2** | 0 | 0 | 0 | 0 | 0 | 3 | 1 | 3 | 0 | **7** |
| **stupeň****3** | 0 | 0 | 6 | 0 | 0 | 4 | 0 | 3 | 0 | **13** |
| **stupeň****4** | 0 | 0 | 1 | 0 | 0 | 3 | 0 | 4 | 0 | **8** |
| **spolu** | **0** | **0** | **7** | **0** | **0** | **10** | **1** | **10** | **0** | **28** |

**Dochádzka žiakov**

Nie sme spokojní s dochádzkou žiakov do školy. Celkový počet vymeškaných hodín bol v porovnaní s rokmi 2015 – 2022 najvyšší. Dovolíme si poukázať na to, že bol spôsobený tým, že rodič mohol svojim rozhodnutím ospravedlniť svoje dieťa na 5 po sebe idúcich vyučovacích dní z dôvodu ochorenia bez potvrdenia od lekára a to bez obmedzenia počtu ospravedlnení počas školského roka (školský semafor 2021/2022).

Neospravedlnené vyučovacie hodiny boli riešené pohovormi s rodičmi, zníženými známkami zo správania. Niektoré správy o žiakoch s neospravedlnenými hodinami boli zaslané na OŠMaŠ, ÚPSVaR v Poprade, obci Gánovce. Vysoký počet neospravedlnených hodín vznikol z dôvodu nesplnenia si povinnosti zákonných zástupcov žiakov plniacich povinnú školskú dochádzku v zahraničí, ktorí k 15.09. nepredložili v zmysle platnej legislatívy potvrdenie o návšteve školy v zahraničí. Tieto nahlásené prípady riešila polícia. Z dôvodu vymeškaných neospravedlnených hodín počas školského roka a problémového správania boli dvaja žiaci zaradení do Diagnostického centra v Ružomberku.

V novom školskom roku bude potrebné venovať pozornosť opatreniam týkajúcim sa eliminácie vymeškávania žiakov na školskom vyučovaní.

|  |  |  |  |  |  |  |  |
| --- | --- | --- | --- | --- | --- | --- | --- |
| **školský rok** | **2015/2016** | **2016/2017** | **2017/2018** | **2018/2019** | **2019/2020** | **2020/2021** | **2021/2022** |
| **ospravedlnené** |  38 200 |  37 374 |  39 225 |  42 049 |  25 178 |  24 914  | **54 383** |
| **neospravedlnené** |   273 |   3 472 |   8 123 |   3 507 |   4 642 |   8 644  | **10 888** |
| **spolu** |  38 473 |  40 845 |  47 348 |   45 556 |  29 820 |  33 558  | **65 271** |
| **ospravedlnené/****1 žiak** |   89,67 |   88,35 |   92,29 |   98,93 |   59,10 |   60,76  | **131,4** |
| **neospravedlnené/****1 žiak** |   0,64 |  8,20 |   19,11 |   8,25 |   10,89 |   21,08  | **26,3** |

**Zápis žiakov do 1. ročníka**

V  apríli 2022 sa zápis žiakov do 1. ročníka základnej školy pre školský rok 2022/23 uskutočnil prezenčnou formou. Päť detí pokračuje v povinnom predprimárnom vzdelávaní v materskej škole. Do školských lavíc v novom školskom roku zasadlo 45 prvákov rozdelených do dvoch tried.

**Výsledky celoplošného testovania žiakov**

Celoplošné testovanie žiakov T9 – 2022 a T5 – 2022 sa v školskom roku 2021/2022 uskutočnilo. Nie sme spokojní s výsledkami v predmete slovenský jazyk a literatúra v 9. ročníku. Stanovený cieľ sme nesplnili, nakoľko sme boli pod celoslovenským priemerom. Pri porovnaní výsledkov v slovenskom jazyku a literatúre štyria žiaci boli v T9 úspešnejší v porovnaní s T5, ostatní mali horšie výsledky. V predmete matematika len jeden žiak bol v T9 úspešnejší v porovnaní s T5. Ostatní žiaci mali horšie výsledky.

|  |  |  |  |
| --- | --- | --- | --- |
| **Predmet** |  | **T5** | **T9** |
| **slovenský jazyk** | **Škola** | 74,9% | 54,9% |
|  | Slovensko | 69,2% | 59,1% |
| **matematika** | **Škola** | 65,4% | 56,8% |
|  | Slovensko | 61% | 53,2% |

**Úspešnosť žiakov na prijímacích skúškach a prijatie na stredné školy**

Žiaci boli prijatí na stredné školy na základe kritérií, ktorých náročnosť súvisela s mierou záujmu o študijné odbory jednotlivých škôl. K hlavným kritériám patril prospech žiakov na základnej škole, výsledky prijímacieho konania:

|  |  |  |  |  |  |  |
| --- | --- | --- | --- | --- | --- | --- |
|  | **9. ročník**spolu |  | **8. ročník**spolu |  | **5. ročník**spolu |  |
| **Gymnáziá** | 2 |  | 2 |  | 0 |  |
| **Umelecké školy** | 0 |  |   |   |   |   |
| **Zdravotnícke školy** | 1 |  |   |   |   |   |
| **Poľnohospodárske, lesnícke SOŠ** | 0 |  |   |   |   |   |
| **Ekonomické, obchodné SOŠ** | 1 |  |   |   |   |   |
| **Pedagogické školy** | 1 |  |   |   |   |   |
| **Technické, dopravné SOŠ** | 1 |  |   |   |   |   |
| **SOŠ ostatné** | 6 |  |   |   |   |   |
| **Stredná športová škola** | 7 |  |   |   |   |   |
| **Spolu** | 19 |  |   |   |   |   |
| **Mimo územia SR** | 9 |   |   |   |   |   |
| **Spolu** | 28 |  | 2 |   | 0 |  |

Nižšie končiaci žiaci: 6

Neprijatí žiaci: 0

Pracovný pomer: 0

**Zoznam uplatňovaných učebných plánov**

V školskom roku 2021/22 sme postupovali podľa inovovaného školského vzdelávacieho programu v 1.- 9. ročníku.

**Aktivity a prezentácia školy na verejnosti**

V základnej škole v školskom roku 2021/22 z dôvodu preventívnych opatrení pracovali záujmové útvary na základe rozhodnutia ministra školstva obmedzene (tanečný krúžok, plavecká prípravka 1 a 2, gymnastika v tanci, gitarový krúžok, dva turistické krúžky a pohybové hry). Z dôvodu prijatých opatrení v súvislosti s COVID-19 nebolo možné taktiež zrealizovať naplánované akcie, ktoré sú dlhoročnou tradíciou školy – Lampiónový sprievod, Vítanie Mikuláša v Spišskej Sobote, Vianočná akadémia, tvorivé dielne. Teší nás, že po dvoch rokoch sme mohli pokračovať v organizácii 42. ročníka školskej športovej olympiády (29.06.2022), Športového dňa pre detí a rodičov Spišskej Soboty ku Dňu detí v spolupráci s Klubom Sobotčanov (04.06.2022). 13. ročník Ocenenia najúspešnejších žiakov školy a odovzdávanie sošiek MIŠKO 2022, ktoré je tradíciou ukončenia školského roka a bilancovania dosiahnutých výsledkov sa uskutočnil 29. júna 2022 v priestoroch divadelnej sály Domu kultúry v Poprade. Pozvanie prijali: bývalý žiak a absolvent školy, hokejista a člen slovenskej hokejovej reprezentácie Samuel Takáč, pracovníčka odboru školstva, mládeže a športu Mestského úradu v Poprade PaedDr. Ľubica Barancová, starosta obce Gánovce Mgr. Michal Materný a manažér mládeže HK Poprad pán Roman Tomas. V tomto školskom roku bolo ocenených 21 žiakov za dosiahnuté výsledky vo vedomostných súťažiach a olympiádach, 10 žiakov v športových súťažiach a 8 žiakov za zber papiera. Všetkým oceneným sa vedenie školy poďakovalo za vzornú reprezentáciu školy, pedagogickým zamestnancom za prípravu podujatia.

Aj napriek množstvu ocenených žiakov vo vedomostných súťažiach cena Mimoriadny školák v kategórii vedomostnej v tomto školskom roku udelená nebola. Školské športové súťaže boli v tomto školskom roku organizované. Počas školského roka sme pravidelne informovali o výrazných úspechoch nášho žiaka Olivera Tomasa, žiaka 8.A triedy v plávaní. Oliver Tomas získal cenu MIŠKO 2022 v oblasti športu. Vedenie školy sa rozhodlo udeliť  Gabriele Majerčákovej, žiačke 8.A triedy mimoriadnu Cenu riaditeľky školy. Aj keď je žiačkou športovej triedy so zameraním na plávanie, oslovili ju bojové športy. Učarovalo jej MMA zápasenie. Gabika sa stala členkou slovenskej reprezentácie a úspešne reprezentuje Slovenskú republiku, ale aj našu školu. Z mnohých úspechov uvádzame tie NAJ v tomto školskom roku:

**Slovenská SOMMA liga** (so zahraničnou účasťou) – z 10 zápasov - 2 prehry a 8 víťazstiev, z toho 6 predčasne ukončených KO (knockout súpera).

**1. miesto -  Majstrovstvá Slovenskej republiky** v MMA – kategória kadeti

**1. miesto - Majstrovstvá Európy** v Combat Ju – Jutsu 2022

Pred Gabikou stojí veľká výzva - Majstrovstvá sveta v MMA.

**Umiestnenie žiakov v súťažiach**

|  |  |  |  |  |  |  |
| --- | --- | --- | --- | --- | --- | --- |
| **meno a priezvisko** | **trieda** | **názov** | **obvodové****kolo** | **okresné kolo** | **krajské****kolo** | **celosloven.****kolo** |
| **Nikita Kalman** | 7.C | Technická olympiáda |   | 2.m. úsp.. |   |    |
| **Tomáš Frankovský** | 8.A | Technická olympiáda |  | 4.m. úsp. |    |    |
| **Maximilián Tkáč** | 8.C | Olympiáda slovenského jazyka |  |  1.m. úsp. | úspešný |    |
| **Luka Milan McVechter** | 8.C | Olympiáda anglického jazyka |  | automatický postup | neúspešný |    |
| **Marek Gatt** | 6.C | Geografická olympiáda |   | úspešný |   |    |
| **Matúš Zemianek** | 5.C | Geografická olympiáda |  | úspešný |  |    |
| **Tomáš Malinovský** | 7.C | Geografická olympiáda |  | úspešný |   |    |
| **Samuel Labuda** |   8.C  | Geografická olympiáda |  | úspešný |  |    |
| **Michal Hudáč** | 6.C | Geografická olympiáda |    | úspešný |    |    |
| **Adrián Turlík** | 9.C | Geografická olympiádaBiblická olympiáda |  | úspešnýúspešný |    |    |
| **Daniela Jabrocká** | 5.C | Matematická olympiádaGeografická olympiáda |  | 12.m. úsp.16.m. úsp. |   |    |
| **Dominik Ilenčík** | 5.C | Matematická olympiádaGeografická olympiáda |  | 19.m. úsp.8.m. úsp. |  |    |
| **Patrik Molnár** | 6.C | Matematická olympiáda |    | 16.m. úsp. |    |    |
| **Nelly Polomčáková** | 4.A | Hviezdoslavov Kubín | 1. miesto |   neúspešná |    |    |
| **Eliška Bajtošová** | 3.C | Pytagoriáda |  | úspešná |   |    |
| **Dominik Bajtoš** | 4.A | Pytagoriáda |  | 8.m. úsp. |  |    |
| **Lukas Piatak** | 4.B | Pytagoriáda |  | úspešný |    |    |
| **Sebastián Kočiš** | 4.B | Pytagoriáda |  | úspešný |    |    |
| **Zuzana Humenská** | 4.A | Pytagoriáda |  | úspešná |   |    |
| **Lilian Nemčíková** |   9.C  | Biblická olympiáda |  | úspešná |  |    |
| **Katarína Zemianeková** | 9.C | Biblická olympiáda |    | úspešná |    |    |
|  |  | Majstrovstvá SR v ľadovom hokeji kategória starší žiaci |  |  | 1. miesto | 3. miesto |
|  |  | Majstrovstvá SR v ľadovom hokeji kategória kadeti |  |  | 1. miesto | 2. miesto |
|  |  | Majstrovstvá SR vo florbale |  | 1. miesto | 1. miesto | 5.miesto |
|  |  | Stolný tenis |    | 1. miesto |   7. miesto  |    |
| **Dušan Olekšák****Kristián Rezničák** | 7.C7.C | Atletický štvorboj |  | 1. miesto2. miesto | 9. miesto4. miesto |    |
|  |  |   |    |    |    |    |

V rámci hodnotenia škôl v zriaďovateľskej pôsobnosti Mesta Poprad vo vedomostných olympiádach, postupových a v umeleckých súťažiach sme sa umiestnili na 6. mieste, s čím samozrejme spokojní nie sme. Aj keď sme mali v rámci okresu 21 úspešných žiakov vo vedomostných súťažiach a olympiádach, okrem olympiády slovenského jazyka, v ktorej sme sa umiestnili na prvom mieste a technickej olympiády, kde nám patrilo druhé a štvrté miesto, sme nemali ďalšie dominantné umiestnenia. V rámci okresu Poprad sme sa umiestnili na 11. mieste. Absentovala účasť v chemickej, biologickej a fyzikálnej olympiáde a umeleckých súťažiach. Z dôvodu pandemickej situácie sa niektoré súťaže zrealizovali v online priestore, ďalšie prezenčne.

V rámci celoslovenského hodnotenia základných škôl INEKO sme medzi popradskými základnými školami získali najlepšie umiestnenie. V rámci prešovského kraja sme sa umiestnili na treťom mieste.

**Športové triedy so zameraním na ľadový hokej a plávanie**

Hokejové triedy sa v sezóne 2021/2022 zapojili do súťaží organizovaných SZĽH. Tréningový proces sa uskutočňoval na ľade, v telocvični, s využitím inline dráhy v školskom športovom areáli. Športová príprava v triedach so zameraním na ľadový hokej sa uskutočňovala na ľade za podmienok, ktoré hokejovému klubu stanovil RÚVZ so sídlom v Poprade, v triedach so zameraním na plávanie v exteriéri a interiéri školy a v krytom bazéne Aquacity Poprad. Od mája začali žiaci hokejových tried využívať ľadovú plochu novej tréningovej haly. Naši hokejisti si vybojovali účasť na majstrovstvách Slovenskej republiky, ktoré sa uskutočnili v Ružomberku. V kategórii kadeti sme získali 2. miesto a v kategórii starší žiaci sme skončili na 3. mieste.

**Umiestnenie žiakov v športových súťažiach**

Pandemická situácia v tomto školskom roku umožnila fungovanie niektorých športových súťaží. V rámci súťaží v kategórii A sa okresné kolo v cezpoľnom behu starších žiakov neuskutočnilo.

Keďže plávanie malo vytvorené podmienky, ktoré umožňovali trénovanie aj počas pandémie, Oliver Tomas, žiak 8.A triedy si rozšíril paletu svojich tohtoročných skvelých výkonov o 5 titulov majstra SR v kategórii starších žiakov.

V 26. ročníku Športovej olympiády detí a mládeže mesta Poprad v plávaní sme získali 19 medailí, víťazstvo sme si obhájili aj v disciplíne rýchlokorčuľovanie a to aj napriek tomu, že v oboch disciplínach je obmedzený počet prihlásených detí, ktoré sú registrované v športovom zväze. Keďže sa nám najviac darilo aj v snowborde, ovládli sme celkovo zimné športy medzi popradskými školami. V programe nechýbala Žiacka liga mesta Poprad, ktorá zastrešovala stolný tenis, volejbal a malý futbal mladších a najmladších žiakov a žiačok. V kategórii chlapcov sme sa umiestnili na prvom mieste. Zapojili sme sa aj do športových súťaží organizovaných pod záštitou Regionálneho úradu školskej správy v Prešove. Darilo sa nám aj vo florbale, po postupových kolách sme v rámci Slovenska skončili na piatom mieste.

V hodnotení Najšportovejšej školy mesta Poprad sme sa umiestnili opäť na druhom mieste.

K najúspešnejším športovcom v tomto školskom roku patrili: Oliver Tomas, Gabriela Majerčáková, Dušan Olekšák, Kristián Rezničák, Hugo Kušmirek, Jakub Gáborík, Alex Buc, Matej Horváth, Daniela Jabrocká, Nina Bartková.

Teší nás, že žiaci školy sa okrem školských súťaží venujú v rámci svojho voľného času aj hokejbalu. V hokejbalovej extralige U14 sa stali Majstrami Slovenska.

**Zber papiera**

Aj v tomto školskom roku sme sa zapojili do súťaže v zbere papiera v jesennom a jarnom období.

Najlepšie kolektívy:

|  |  |  |
| --- | --- | --- |
| **1. miesto** | 3.A  | nazbieraných 2 107 kg  |
| **2. miesto** | 6.C | nazbieraných 1 912 kg |
| **3. miesto** | 4.A | nazbieraných 1 686 kg |

K najlepším žiakom, ktorí v školskom roku 2021/2022, nazbierali nad 300 kg papiera patrili:

|  |  |  |
| --- | --- | --- |
| **Harabinová Maja** | 3.A | 1 180 kg |
| **Kokoruďa Adam** | 6.C | 971 kg |
| **Šabľa Matúš** | 5.B | 463 kg |
| **Chmúrová Nikola** | 2.A | 445 kg |
| **Štrbka Tobias** | 1.A | 389 kg |
| **Moura Samuel** | 1.B | 363 kg |
| **Beck Sandra** | MŠ | 316 kg |
| **Bujňáková Dominika** | 5.B | 301 kg |

Žiaci, ktorí nazbierali nad 100 kg papiera, boli odmenení. Spolu sme nazbierali 14 926 kg papiera. Všetkým žiakom, ktorí sa zapojili do zberu papiera a samozrejme, ich rodičom ďakujeme.

**Školský klub detí**

ŠKD pri ZŠ s MŠ mal 4 oddelenia. V jednotlivých oddeleniach pracovali vychovávateľky Mgr. Lívia Martonová,   p. Ľudmila Nuštáková, Mgr. Lucia Roth a Mgr. Martina Kopaničáková. Cieľom ŠKD počas celého školského roka bolo, aby sa deti vedeli správať aj mimo vyučovania, zapájať do rôznych aktivít v krúžkoch aj v samotnom klube detí. Veľký dôraz bol kladený na relaxačnú a športovú činnosť. Niektoré činnosti boli v rámci ŠKD z dôvodu pandemických opatrení obmedzené. Žiaci sa v oddeleniach v rámci ročníkov nepremiešavali. Príprava na vyučovanie bola zameraná na písanie úloh, precvičovanie učiva, čítanie, didaktické hry. Vychovávateľky sa počas celého školského roka snažili, aby atmosféra v klube bola priateľská, aby nedochádzalo medzi deťmi k nezhodám. Výtvarné práce boli prezentované na školskej nástenke. Akcie boli prezentované na web stránke školy.

**Výchovno-výcvikové kurzy pre žiakov boli zamerané na výchovnú stránku, rozvoj pohybových zručností a schopností a na zdravotnú a dopravnú výchovu**.

Žiaci siedmeho aj ôsmeho ročníka sa zúčastnili lyžiarskeho kurzu v lyžiarskom stredisku v Spišskom Bystrom. Školu v prírode v rekreačnej oblasti Drienica v okrese Sabinov absolvovali žiaci 4.A triedy. Dopravná výchova na detskom dopravnom ihrisku na Komenského ulici bola určená pre žiakov prvého stupňa. Teoretickú časť Ochrany človeka a prírody absolvovali žiaci 1.- 9. ročníka v mesiaci september a praktickú v mesiaci jún.

**Zapojenie sa do projektov (dlhodobých)**

|  |  |
| --- | --- |
| **názov projektu** | **garant** |
| **„ Profesijný a kariérový rast pedagogických zamestnancov“** | PaedDr. Oravcová Adriana |
| **„Zvýšenie kvalifikácie učiteľov telesnej a športovej výchovy“** | Mgr. Potocká Sylvia,Mgr. Šimčáková Andrea |
| **„Podpora profesijnej orientácie žiakov základnej školy na****odborné vzdelávanie a prípravu prostredníctvom rozvoja****Polytechnickej výchovy zameranej na rozvoj pracovných zručností a práca s talentami“** | Mgr. Stanová DanielaIng. Rothová Ingrid |
| **„Moderné vzdelávanie – digitálne vzdelávanie pre****všeobecno-vzdelávacie predmety“** | Mgr. Stanová Daniela |
| **„Komplexný poradenský systém prevencie a ovplyvňovania****sociálno-patologických javov v školskom prostredí“** | Mgr. Kubandová Mária |
| **„Aktivizujúce metódy vo výchove“** | Bc. Slivková Janka |
| **„Zvyšovanie kvality vzdelávania na základných a stredných** **školách s využitím elektronického testovania“**  | Mgr. Stanová Daniela |
| **„Elektronizácia vzdelávacieho systému regionálneho****školstva“** | Mgr. Stanová Daniela |
| **„Tenis do škôl“** | Mgr. Potocká Sylvia |
|  |  |

**Zapojenie sa do projektov a výziev a ich úspešnosť v školskom roku 2021/2022**

|  |  |
| --- | --- |
| **názov projektu / výzva** | **úspešnosť/neúspešnosť** |
| ***„Spolu múdrejší 3“*** | ***úspešne / 4 600 €*** |
| ***„Školský digitálny koordinátor“*** | **úspešne**  |
| *„****Doplnenie posilňovacích strojov do školskej posilňovne“*** *v rámci Výzvy MIKROPROGRAM PSK* | ***úspešne*** */ zo žiadaných 4 960 € sme získali* ***3 000 €*** |
| *„Buď v pohode a buď fit“ – program Nadácie VSE „Na pomoc duši*  *i telu“*  | *neúspešne / 3 000 €* |
| *„Učíme sa v záhrade“ – Nadácia SLSP Výzva Pre budúcnosť –* *zelené riešenia“* | *neúspešne / 9 630 €* |
| **„*Múdre hranie*“ – *rozvojový projekt pre materské školy 2. kolo*** | ***úspešne / 1 000 €*** |
| **„*Svet plastelíny 2022“*** | ***úspešne / 150 €*** |
| „*Recyklohry“* | *úspešne*  |

**Údaje o výsledkoch inšpekčnej činnosti vykonanej Štátnou školskou inšpekciou**

V školskom roku 2021/2022 štátna školská inšpekcia neriešila žiadne sťažnosti. ŠŠI vykonala inšpekčnú činnosť 28.09.2021. Predmetom školskej inšpekcie bol stav odstránenia nedostatkov zistených pri inšpekciách v základnej škole v roku 2019 so záverom – odporúčania akceptované a opatrenia splnené. Dňa 26.04.2022 vykonala ŠŠI zisťovanie týkajúce sa zaradenia detí z Ukrajiny do škôl a školských zariadení.

**Priestorové a materiálno-technické podmienky školy**

Škola je postavená v tichom a bezpečnom prostredí s množstvom zelene. Tvorí ju komplex troch budov.

Má 19 kmeňových učební, 2 učebne výpočtovej techniky s pripojením na internet, 22 učební s interaktívnou tabuľou, špeciálnu učebňu s vybavením na vyučovanie predmetov fyzika, chémia, biológia, špeciálnu učebňu na vyučovanie výtvarnej výchovy, jazykové laboratórium, školskú knižnicu, inovatívnu učebňu určenú pre rôzne formy vyučovania, dve telocvične, veľký športový areál, súčasťou ktorého je workautové ihrisko a vonkajšie fitnes stroje, posilňovňu, školské dielne, šatne, veľkú zborovňu, kancelárske priestory, kabinet výchovného poradcu, odborné kabinety pre učiteľov, hygienické zariadenia. Súčasťou je veľká školská jedáleň.

Počas školského roka 2021/2022 sme zakúpili tri interaktívne tabule do ďalších učební, pričom pomohlo nám rodičovské združenie poskytnutím finančného daru vo výške 6 000 €. Vymaľovali sme ďalšie  priestory chodieb a učební. Z ušetrených finančných prostriedkov za rok 2021 sme kompletne opravili dievčenské toalety na dvoch poschodiach. V priestoroch exteriéru materskej školy je potrebná údržba a rekonštrukcia jestvujúcich detských prvkov a zakúpenie nových, čo si bude vyžadovať pridelenie kapitálových výdavkov od zriaďovateľa. V rámci Výzvy MIKROPROGRAM Prešovského samosprávneho kraja sme boli úspešní a získané finančné prostriedky boli použité na nákup ďalších cvičiacich strojov do posilňovne.

Rozsah údržby a opráv bol v roku 2022 výrazne ovplyvnený nedostatkom finančných prostriedkov na tento účel v dôsledku výrazného zvyšovania cien energií. Pôvodný rozsah opráv a rekonštrukčných prác bol plánovane vyšší.

**Spolupráca školy s ďalšími subjektmi a organizáciami**

Spolupráca s Výborom rodičovského združenia pod vedením Ing. Silvie Bujňákovej bola na veľmi dobrej úrovni. Rodičia žiakov nám pomohli v zbere papiera počas jesenného a jarného zberu a taktiež darovaním 2% z dane. Počas školského roka rodičia využívali konzultačné dni a triedne schôdze na získanie informácií o svojich deťoch.

Uskutočnili sa stretnutia členov Rady školy, ktorí boli maximálne ústretoví a nápomocní pri riešení rôznych problémov. V maximálnej miere sme využívali služby Strediska služieb škole. Taktiež pokračovala spolupráca s Klubom Sobotčanov a Dobrovoľným hasičským zborom v Spišskej Sobote.

**Koncepčný zámer rozvoja školy**

Nie všetky hlavné strategické ciele pre školský rok 2021/22 sa nám podarilo splniť v nadväznosti na preventívne opatrenia týkajúce sa predchádzania šírenia ochorenia COVID-19.

**SWOT analýza**

SILNÉ STRÁNKY ŠKOLY:

* dlhodobo dosahujúce popredné umiestnenia školy v súťaži „Najšportovejšia škola“
* existencia športových tried so zameraním na ľadový hokej a plávanie
* zavádzanie informačných a komunikačných technológií do vyučovacieho procesu
* možnosť začleňovania žiakov so zdravotným znevýhodnením v bežných triedach

SLABÉ STRÁNKY ŠKOLY:

* nedostatky trvalejšieho charakteru v pravidelnom odstraňovaní výchovných a vzdelávacích problémov u žiakov, kde v rodinách pretrvávajú problémy
* dochádzka žiakov do školy zo sociálne znevýhodneného prostredia
* kvalitatívne rozdielna úroveň práce metodických orgánov
* vedenie krúžkovej činnosti a zapájanie sa do vedomostných a umeleckých súťaží v tomto školskom roku

OHROZENIA:

* **nutnosť prijímania racionalizačných opatrení z dôvodu úbytku žiakov školy spôsobeného odchodom žiakov do osemročných gymnázií a na iné základné školy z dôvodu zvýšeného počtu detí a žiakov so zdravotným znevýhodnením a sociálne znevýhodneného prostredia začlenených v bežnej tried****e.**

**Správa o výchovno-vzdelávacom procese počas mimoriadnej situácie a núdzového stavu vyhláseného v súvislosti s ochorením COVID-19**

V školskom roku 2021/2022 sa uplatňovali diferencované pravidlá na zabezpečenie vyučovania počas pandemického obdobia vychádzajúc z pravidiel v manuáli pre ZŠ a školské zariadenia (tzv. školský semafor), ktorý vydávalo a pravidelne aktualizovalo MŠVVaŠ SR. ZŠ s MŠ sa zároveň riadila podľa aktuálnych:

* rozhodnutí ministra školstva, vedy, výskumu a športu SR, ktoré nadväzovali na uznesenia vlády SR a na vyhlášky ÚVZ SR
* manuálov – Školský semafor
* usmerneniami zriaďovateľa
* rozhodnutiami RÚVZ so sídlom v Poprade.

Na základe platného COVID automatu, schváleného vládou SR v školskom roku 2021/2022 platili pravidlá, na základe ktorých základné školy sa nezatvárali plošne, ostávali otvorené vo všetkých farbách okresov. Prevádzkové podmienky základných škôl, vrátane špecifík dodržiavania proti epidemických opatrení, stanoval manuál Školský semafor v školskom roku 2021/2022. Organizácia výchovy a vzdelávania v jednotlivých fázach semaforu sa odvíja od aktuálnej epidemiologickej situácie v škole. K prerušeniu prezenčnej výučby na úrovni stupňa vzdelávania či celej školy mohlo dôjsť výhradne na základe rozhodnutia miestne príslušného RÚVZ. Ináč sa prezenčné vyučovanie prerušovalo len v jednotlivých triedach. Ak sa v triede vyskytol žiak alebo zamestnanec pozitívny na ochorenie COVID-19, žiaci boli v karanténe okrem tých, ktorí si uplatnili výnimku z karantény. Pokiaľ bolo v triede 100 % žiakov, ktorí mali výnimku z karantény, v tejto triede nedošlo k prerušeniu prezenčného vyučovania.

Za prioritu sme považovali zabezpečiť:

* právo na vzdelanie a vzdelávacie aktivity v maximálnej možnej miere pre všetkých žiakov, vrátane tých, ktorí nemali podmienky na dištančné vzdelávanie s využitím digitálnych technológií
* individualizovanú podporu pre žiakov so ŠVVP v prezenčnej alebo dištančnej forme.

Tak, ako v minulom školskom roku, aj v tomto sa ukázalo, že niektorí žiaci pri prechode z prezenčnej formy vzdelávania na dištančnú sa vzdelávania nezúčastňovali vôbec, čo sa odzrkadlilo na ich prospechu. Išlo hlavne o žiakov zo SZP a z málo podnetného rodinného prostredia.

**Vzdelávanie cudzincov z Ukrajiny**

Deti, ktoré mali status osoby, ktorej bolo poskytnuté dočasné útočisko, žiadateľa o udelenie azylu alebo azylanta sme zaradili do príslušného ročníka a triedy podľa § 146 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“). Šlo o zaradenie bez rozhodovania o prijatí, teda nie na základe prijímacieho konania. Pri zaradení dieťaťa sme sa riadili pokynmi uvedenými v usmernení pre riaditeľov škôl pod názvom „Pomôcka pre riaditeľov materských, základných a stredných škôl“ zverejnené na webe minedu.sk – Situácia na Ukrajine. Vzhľadom na humanitárne okolnosti vo vzťahu k deťom z Ukrajiny sme konali bezodkladne. Počas obdobia príchodu Ukrajincov bolo zaradených do základnej školy 21 žiakov z Ukrajiny, k 30.06.2022 ich zostalo 8.

**Správa o výchovno-vzdelávacej činnosti za školský rok 2021/2022 bola prerokovaná:**

* **na zasadnutí pedagogickej rady dňa 02.09.2022**
* **na zasadnutí Rady školy dňa 28.09.2022**

**Rada školy odporúča zriaďovateľovi Mestu Poprad Správu o výchovno-vzdelávacej činnosti za školský rok 2021/2022 na schválenie.**

 **................................................ ...................................................**

 **PaedDr. Adriana Oravcová Mgr. Tatiana Husárová**

 **riaditeľka školy predseda rady školy**